- Hindi News
- National
- किसान बोले राजीटिकरी के पास से बने रोड, रास्ते में रही हमारी 10 बीघा जमीन
किसान बोले-राजीटिकरी के पास से बने रोड, रास्ते में रही हमारी 10 बीघा जमीन
किसानों ने सीएम विंडो में लगाई फरियाद, पिछले 25 दिन से कार्रवाई की है दरकार
सिटीरिपोर्टर | मोरनी
मोरनीठंडोग से वाया राजीटिकरी होते हुए हराघाट हिमाचल तक पांच करोड़ के बजट से क्षेत्र के लिंक करने के लिए बनाए जा रहे मार्ग दो किलोमीटर तैयार होने के बाद किसानों द्वारा पपलोह राजीटिकरी गांव के पास निर्माण कार्य रुकवा दिया गया है। किसानों की मांग है कि मार्ग को यहां से पुराने वन विभाग द्वारा 15 साल पहले से बने कच्चे रास्ते से ही बनाया जाए ताकि मार्ग में एक दर्जन छोटे गांव को इसका लाभ हो सके और नए मार्ग में रही किसानों की 1900 मीटर लंबी तथा 40 मीटर चौड़ी (करीब 10 बीघा) खेती युक्त जमीन खराब होने बच सके। गांव के निवासी रतन सिंह पपलोह ने बताया कि यहा नया मार्ग पिपल खील से राजीटिरी गांव तक दो किलोमीटर के लगभग तैयार हो गया है। इससे आगे बनने वाले मार्ग में किसानों की 1900 मीटर लंबाई तथा 40 मीटर चौड़ाई की मलकियत जमीन रही है। इसके साथ ही इस नए मार्ग में किसानों के चीड़, हरड़, श्यामा, कैंत तथा लाल मरंडी के पेड़ रहे हैं।
पुराने वन विभाग के कच्चे रास्ते से जुड़े हैं आठ छोटे गांव के लोग
किसानों की मांग कि जो पुराना वन विभाग द्वारा हराघाट से राजीटिकरी गांव तक बना हुआ है, उस रास्ते पर ही मार्ग का निर्माण किया जाए ताकि एक तो पेड़ बचेंगे, दूसरा किसानों की जमीन कम आएगी और विभाग का खर्च कम होगा। वन विभाग के इस रास्ते में पपलोह, क्यार, ठंडूत, मांझयों, धनीर, सापड, उपरी मांझयों, पपलोह घाट आदि आते हैं। राजीटिकरी गांव में जब यह मार्ग पहुंचा जो किसानों के एतराज से मार्ग का निर्माण दस दिन पहले बंद करवा दिया गया था। लेकिन अब विभाग ने वहां से बंद काम करने की बजाय हिमाचल हराघाट से शुरू कर दिया है। अब यह फिर 1900 मीटर मार्ग रहा है। इस मामले के हल के लिए किसान धनीराम, बलवंत सिंह, लेख सिंह, हीरा सिंह, बाबू राम, सावण रावण राम, रतन सिंह तथा बेलवंती द्वारा पंचकूला सैसन कोर्ट में केस भी डाला है। जिस पर कार्रवाई चल रही है। अागामी 16 मार्च को मामले की डेट निश्चित की गई है।
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva hin_Deva